त्रिपुुरा के कैनन बेम्बो के अनोखे आभूषण
शिल्पग्राम में खूब गूंजी हिवड़ा री हूक
आज यह खास
कलांगन में नजर आया भारत का ग्रामीण परिवेश
उदयपुर | शिल्पग्रामउत्सव में हिवड़ा री हूक (यानी दिल चाहता है) के मंच पर सैकड़ों लोगों की प्रस्तुतियों के साथ ही इसका समापन हो गया। अगले दो दिन मेला तो रहेगा, लेकिन हिवड़ा री हूक यानी दिल चाहता का मंच नहीं होगा। संगीत प्रेमियों को अब इसके लिए अगले शिल्पग्राम उत्सव का इंतजार करना होगा। एंकर उदयपुर के मनीष राज कमल ने बताया कि इस मंच से तीन साल के बच्चे से लेकर 70 साल के बुजुर्गों ने अपनी बेहतरीन प्रस्तुतियां दीं। लोगों ने गाने गाए, डांस किया, डायलॉग बोले, मिमिक्री की और कविता सुनाई। ऐसा प्रयोग उत्सव में पहली बार किया गया।
सोमवार को तमिलनाडु, राजस्थान, मणिपुर, ओडिसा राज्यों के लोक नृत्य ने लोगों का दिल जीत लिया। इनमें तमिलनाडु का कावड़ी करघम, मणिपुर का पुंग चोलम नृत्य, राजस्थान का सहरिया स्वांग नृत्य देखने के लिए कलांगन दर्शकों से खचाखच भरा रहा। वहीं, ओडिसा के सिगारी नृत्य में काला हांडी क्षेत्र की जनजातीय परंपरा का प्रदर्शन किया गया। प्रस्तुति खत्म होने के बाद दर्शकों को पता चला कि लड़कियों के वेष में सारे लड़के थे।
त्रिपुरा के कैनन बेम्बो स्टॉल में बांस के रेसे से बने आभूषण खासे आकर्षण का केंद्र हैं। यहां महिलाओं के कान, नाक, गले आदि के आभूषण मिल रहे हैं। वहीं, हाट में कश्मीरी चादरों की खासी मांग देखने को मिल रही है। गौरतलब है कि कश्मीरी चादरें देशभर में मशहूर हैं और इसकी हमेशा अच्छी मांग होती है।
मंगलवार को पंजाब का भांगड़ा नृत्य देखने को मिलेगा। वहीं, रंगमंचीय सांझ में देश के विभिन्न राज्यों के लोक वाद्य यंत्रों से सजा विशेष कार्यक्रम ‘झंकार’ मुख्य आकर्षण होगा।
उदयपुर . शिल्पग्राममेले में सोमवार को गुजरात के कलाकारों ने सिद्धि धमाल नृत्य प्रस्तुत किया। मूलतः यह नृत्य दक्षिणी अफ्रीका का है। उनके वंशज दक्षिण अफ्रीका से ही आये थे गुजरात में ही बस गए(बाएं)। असम के कलाकारों ने बिहु नृत्य की प्रस्तुति दी। फोटो: रूपकुमार वर्मा
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva